AREA + «M 
INI 


GAGACIU 


4 
M a MEN U 


UN PIRMITH DIT LITERATURA CLASICĂ 
APRIDUS SH-ARADAPSIT TU LIMBA ARMANEASCA DI 
CUSTANDIN DINI TRANDU 
DUPU ISTURIA 


SNOW WHITE DI GRIMM BROTHERS 


Miletea fără di cilimeanj s-njicureadză shi s-astindzi.! 

Miletea cu cilimanj tsi nu u zburascu limba di dada s-njicureadza shi s-astindzi.! 
Miletea tsi sh-u keari limba sh-lu keari suflitu dat di Dumidză shi s-astindzi.! 
Miletea fara di suflit si usucă sh-agiundzi ca arina răspândită di vimt.! 
Armanjlji tsi nu u zburasc sh-nu ar vreri ti limba di dada sant ven! di suflitu a lor. 


Armanjlji tsi sant xenj di suflitu a lor sant shcambi ti casa xeana.! 


AIDITS ARMĀN): 
NU ALASATS LIMBA-SUFLITU ALI ARMANAMI S-MOARA! 
NU ALASATS CILIMEANJLJI A VOCI S-AGIUNGA SHCAMBI TI CASI XEANI! 
APRINDETS-U SH-VIGLJEATS-U PIRA ARMANEASCA IUTSIDO IU BANATS! 


HARITS CILIMANJLJI CU ZBOARA ARMANESHTS DINJICATI TU LAPTILI DULTSI ALI 
LIMBA DI DADA ARMANA! 


USA-2019 


ALBA CA NEAUA 


Tsi ira sh-tsi nu sh-ira. Ira unoară un gioni Amiră tsi bana 
deadun cu mushata lui amirâroanji tu ună mari palathi namisa 
di munts. 


Sh-amindolji ira multu avuts ama nu ira sh-ahant hariosh catse 
că nu avea cilimeanj. 


Tu ună dzuuă di iară, Amiraroanjea cusea ama nu baga oară shi 
s-ntsipă tu dzedzit. Sh-u ashtersi ntroara kicuta di sandzi cu ună 
shamie albă shi sh-lu spusi doru tsi lu avea tu inimă. 


-Voi s-am ună feată cu kelea albă ca Neaua, cu oclji lai ca 
masina, budzali roshi ca cireasha sh-ună inimă buna sh-mplină 
di harau. 


Tu ună dzuuă vrerea-ljei ta s-aibă ună feată s-featsi. Amirăreasa 
fetsi ună feată multu mushată dip cum u vrea nasa sh-lj-u băgă 
numa Albă ca Neaua. 


Amiralu ira sh-nas multu hărios cum u videa Alba ca Neaua cum 
acrishtea dzuuă di dzuuă ma mushată. 


Haraua lor nu danasi mult. Tu ună dzuuă Amirareasa s-lândidză 
sh-dupu trei meshi muri. Amiralu trapsi mult. 


Târcură mults anj până cănd Amirălu s-i nsură diznou cu ună 
printsesa tinira sh-mushată ama ira ună mayistra ceapcână sh- 
far-di inimă. 


Cathi dzuuă nidzea di s-mutrea tu una yilii mayipsita sh-ntriba: 


-Yilii, mayipsita yilii, cari easti cama mushată dit aistă vasalii?! 


Yilia ntroarâ apândâsea: 
-Nitsi ună Mariljea ta! Tini hii cama mushată di tuti! 


Tu una dzuu, Amiralu lo cali dipârtoasă tish cata mardzina ali 
vāsālii sh-u alasa Alba ca Neaua acasă cu ceapcana di Amiroanji 


Cum tārcurā anjlji, Alba ca Neaua, acriscu una feata multu 
mushată sh-bună tu inimă. 

Nu mult alargu di Palathi, unu gioni sh-mushat văsiljie, cum lo s- 
bea apă dit arau, lj-u vidzu, ca ti ciudii, fatsa ali Alba ca Neaua, 
cum yiulutsea tu apa sh-âlj câdzu tu vreari. 

Tu una tahina ceapcâna di Amirāroanji neasi la yilii sh-nāpoi u- 
ntriba: 


-Yilii, mayipsita Yilii, cai esti cama mushată dit aistă vasalii? 


Yiliea apândâsi cu niheama frică: 


-Cu ljirtari, Măriljea ta, ama nu hii tini! Albă ca Neaua esti cama 
mushată di tuti. Amiraroanjea u acatsa zuratsa. 


Cum avdză apandisea ali yilii lu-acljimă ntroară cama marru di 
avinâtor dit Pălathi sh-âlj dimândă cu inati: 


-S-u duts Alba ca Neaua tu pâduri shi s-nj-aduts inima a Ijei, tu 
aista cutii !!! 


Avinatoru u dusi Alba ca Neaua alargu nunt tu paduri, ama 
avinatoru ira un om bun sh-cum u videa pi Alba ca Neaua ca ira 
bună, mushată sh-livendă nu lu alása inima s-u vatama sh-álj 
dzasi s-fugă ninti shi s-nu s-toarnă varnaoara tu nâpoi la Palathi. 


Avinătoru u alâsă Alba ca Neaua tu pâduri sh-când ascâpită 
soarili s-turnă la Palathi sh-tu cutii băgă ună inimă di zarcada tu 
loc di inima ali Albă ca Neaua. 


Tu paduri s-alasa scutidea...Alba ca Neaua u aplucusi frica sh- 
acâtsă s-plângâ. Plămsi, plămsi sh-pân-tu soni u acâtsă somu. 


Tahinărili u sculară di somu arazili di soari sh-tsiuratu a puljilor 
tsi azbuira avigara di nasa. 


Pulji u cânushtea Alba ca Neaua sh-u scoasiră pi una cali tsi 
dutsea la una casâ njică ashtirată tu una vâloagă nsurinată. 


Alba ca Neaua s-aprukiă di ushi sh-cu inima niheama streasa 
zdicljisi usha. Tsi si-lj veada oclji: unu udă njicu iu tuti lucarli ira 
sh-eali njits: 7 scamuri, 7 piati, 7 buneli, 7 linguri. Alba ca Neaua 
s-ciudusi ama acâtsă s-cura casa shi s-faca sh-tsiva ti macari. 


Dapoea nesi di vidzu udalu ti durnjeri. Udălu avea 7 cārvāts, 7 
căpitinji shi 7 vilendzi sh-eali tuti njits. A cui s-hibă aistă casă s- 
ciudusea Alba ca Neaua ama ira ahant curmată di cali că s- 
arucuti sh-ntroarâ u-acâtsă somu. 


Ninti s-ascapită soarli, s-turnara di la lucru a lor sh-nicukirlji ali 
casi tsi ira shapti frats, tuts shcurtabadz, demec oaminj shcurts 
ni-acriscuts (giugeanj) 


Dicum intrară-n casa aramasira ciudusits s-veadă casa ahant 
pastrita sh-cu tuti lucârli bâgati tu aradha ama ciudia la fu sh- 
ma mari ti njurizma di gjela tsi umplea tută udaia sh-la alâsa 
gura apă. 


Dapoea neasiră tuts tu udalu ti durnjeari sh-arâmasiră limnusits 
s-veada tu cârvati, cum durnjea cama mushata feata tsi u-avea 
vidzută nash tu bana loru. 


Feata lj-avdza, zdicljisi oclji, sh-cand ālj vidzu pi shcurtabadz 
cum u mutrea ciudusits, s-i scula ca lâhtârsită sh-cu una boatsi 
ca asparata mizi li dzasi: 

-Mini mi-acljiama Alba ca Neaua... s-mi Ijirtats ama nu aveam tu 
minti s-va facu tsiva cripari... 


-Cum s-nă fats titi cripări când tini u fatsesh tuta huzmetea-li 
casi sh-na fâtsesh sh-gjiela dzasi atsel mintimenu. 

Noi him shapti giugeanj (shcurtabadz): Hâriosu, Sertu, 
Zvaranjearu, Gagaciu, Pirifanu, mini hiu Mintimenu sh-Dimbellu 


Albă ca Neaua la dzasi cu lăcârnj tu oclji ca tsi pâtsă sh-cati 
tarcu. Giugeanjlji alj dzasira ali Alba ca Neaua ca di aua sh-ninti 
Sa sta cu elj tu casa lor. 


Cum tartsea dzalili tuts ira hariosh, ama haraua lor nu danasi 
multu. 


Tu una dzuuă Amiraroanjea atsea cu inima di catrani nesi nâpoi 
la yilia ljei sh-u ntribā cari esti cama mushata dit vasalii, ama 
yilia alj dzasi ca tut Alba ca Neaua easti cama mushată di tuti. 


Amiraroanjea s-ciudusi multu câtse ca shtea ca inima ali Alba ca 
Neaua ira tu atsea cutii tsi lj-u adusi avinatoru. 


Napoi u apucă zuratsa shi sh-u fetsi mintea s-u vatāmā Alba ca 
Neaua ta s-aramana nasa cama mushata; s-prifeatsi tu una 
moashi tsi vindea meari sh-lo calea cata casa a giugeanjlor. 


Cathi dzuu giugeanjlji (shcurtabadzlji) nidzea ti lucru a lor sh- 
cathioara Mintimenu alj dzâtsea ali Alba ca Neaua s-nu tsiva di 
s-discljidă usha cashti cum văru xenu bati la ushi. 


Cum baga nâpoi s-facă macari, Alba ca Neaua avdză una 
ciucuteari pi ushi. 


Ciudusită, s-aprukia di ushi, mutri pit guva di la cljei sh-vidzu 
ună moashi tsi pârea multu curmată di cali. 


Di nafoara di ushi s-avdză ună boatsi di muljeari aushi. 


-Omu bun, mizi gri moashea, zdicljidi usha mushata mea. 


Hiu una muljeari aushi sh-fucaroanji sh-hiu mult curmata di cali 
sh-multă seati nj-esti. 


Alba ca Neaua, cum Ij-i s-i fetsi njila di nasa ulo moashea-n casa 
sh-âlj deadi un san mplinu di dzamă. 


-U, curbani muma! Nu shtiu cum s-tsa haristusecu, ama ia, amu 

ndau meari dults ca njerea sh-ma roshi ca budzali a tali. la, Ijea 

una māshcāturā s-vedz tsi nostimi sant ama meru tsi lj-u dead 
"moasha"ira farmacat. 


Alba ca Neaua, fără s-minduiască, lo una mashcatura di mer shi 
ni una ni dau, lishină sh-câdzu teasa mpadi. 


Ali Amiraroanji âlj giuca inima di harau cum minduia că tora nu 
avea altă ma mushată ca nasa. 


Când s-turara shcurtabadzlji di la lucru u aflara Alba ca Neaua 
teasā mpadi ama vidzura sh-meru ninga nasa. 


-Aist mer u siba farmacat dzăsi Mintimenu. Mash ceapcana di 
Amirāroanji putea s-u facă aistā nifapta. 


Shcurtabadzlji, cu inima lai, u bagara Alba ca Neaua tu una cutii 
di kelki sh-u dusiră pi una dzeană, ta s-u veada tuta dunjeaua, 
cât di mushată esti. 


Tu una dzuuâ târcu calea văsiljelu, tsi u avea vidzută fatsa ali 
Alba ca Neaua cum yiulutsea tu arau. Di atumtsea tut u câfta 
Alba ca Neaua tsi lj-avea cādzutā tu vreri. Când u vidzu cum 
shidea teasa tu cutia di kelki tish-canda durnjea, u scoasi 
capakea ali cutii, u bashe Alba ca Neaua sh-u mutri cu oclji 
mplinj di vreari. 


Ti nipistupseari, Alba ca Neaua zdicljisi oclji sh-când lu vidzu 
vâsiljelu s-i scula sh-amindolji s-ambârtsâtară aplucusits di vreri. 


Vrerea lor lu frāmsi blastemu ali zuljearica di Amirároanji. 


La Palathi, Amirâlu dicara s-turnă dit mardzina ali vasalii, li află 
tuti criparili tsi li-avea faptă Amirdroanjea. 


Neasi la yilia atsea mayipsita sh-u fetsi cumats sh-ceapcâna di 
Amiraroanji u xinumsi di la Palathi. 


Alba ca Neaua, deadun cu văsiljelu sh-cu atselj shapti 
shcurtabadz, s-turnă la tatu-su, la Palathi. 


Amiralu cu inima mplina di harau la featsi una numta mari cum 
nu s-avea faptă vārāoarā tu vara alta Amirārie sh-bānarā tuts 

DINE E 
kd: Ladi 


Amiralu mi-acljimă sh-mini la numtă ama dicara mi acâtsai s-lu 
bagu pi cali aist pirmith nj-ishă dip dit minti s-neg la numta. 


Alfabetlu a limbaljei armaneasca/rremeneasca 
A, a - agiun, adză, adukesc 
A, à - mana 
B,b — babashcu, bană 
C,c — câburi, câcot 
Ce,ce/ci — celnic, ceatii/cicior 
Che,che/chi — chelchi, kelki/chirut, kirut 
D, d— Dumidzalu, dureari 
Dh, dh - Dhascal 
Dz, dz - dzama 
E,e - embur, Epir 
F,f- fiata, ficior 
G,g — gâljina, gaida, galbină 
Ge, ge /Gi-gi - geadei, geanâ/gioni, giocu 
Ghe, ghe/ghi — ghela/ghifta 
Gh, gh — ghumaru (Albania) 
Gj, gj - Gjela, yingjits 
H,h - harauā, handachi 
„i- inima, iedu 


J,j - jali, jujunaru 


K,k - (Albania ) “c” /ke/ki (keru/kirut) 

L,I - lahtari, lavosu 

Lj,lj/lI/l'- ljepuru, ljirtari/llepuru, Ilirtari, l'epuru, Pirtari 
M, m - moashi, maciocu 

N, n - nari, nadia 

Nj,nj/N',n'/ă - Aiurizma/njurizma, n'urizma 

O,o - omu, orixi 

P,p - părinti, păputsa 

R,r - rădzătina, rihati 

S,s - somu, sari, silighesc 

Sh,sh - shoput, shiguni 

T,t - talji, tahina 

Th, th - thamă, thimeljiu 

Ts,ts - tsintsi, tsăruhi (specific Arman/Remen sound) 
U, u,u - udai, urdzăts, unu ficiorü 

V,v - vimtu, vartosu 

W,w — Washington (tu numi xeani) 

X, X - xenu, Xeani 

Y,y — Yinaru, yeaturu, yumaru 


Z,z - zâmani, zureatsă 


